PA md. 1986

**Pușcă Automată model 1986** () — аўтамат калібру 5,45 мм, што вырабляецца ў Куджыры кампаніяю ROMARM і быў прыняты на ўзбраеньне сухапутнымі войскамі Румыніі. Экспартнаю назваю ёсьць **AIMS-74**.

## Гісторыя
Пасьля таго, як СССР абраў набой 5,45×39 мм у якасьці асноўнага, ён заклікаў іншыя краіны Варшаўскае дамовы рушыць прыкладу.

У сярэдзіне 1980-х Румынія вырашыла зьмяніць калібр, але было вырашана што новая вінтоўка мае распрацоўвацца незалежна і ня будзе клёнам савецкага АК-74. Такім чынам **PA md. 86** мае некалькі анахранічных элемэнтаў ад АКМ, якія можна было заўважыць толькі на прататыпах АК-74.

## Апісаньне канструкцыі
Самаю лёгка пазнавальнаю часткаю з-пад АКМ ёсьць дызайн ґазабава блёку (45 ґрадусаў супраць 90 ґрадусаў). Між іншым, хаця ґазавы блёк чыста з-пад АКМ, ґазавая камора ў рулі зьмянілася на 90-ґрадусавую каб зьменшыць зрух кулі (праблема, што існавала з раньнімі АК-74 з 45-ґрадуснымі ґазавымі блёкамі). Гэта значыць, што румынскі PA md. 86 мае ґазавы порт з падвойным кутом, што робіць чыстку ґазавае каморы значна цяжэйшаю.

Дызайн мае выгнутую дагары дзяржальню засаўкі, мэталічны прыклад (ґрунтуецца на ўсходненямецкім дызайне, але зрушаны крыху налева) ды традыцыйную вертыкальную дзяржальню. **PA md. 86** ужывае лямінаваную драўніну цаўя й бакелітавую пісталетную дзяржальню і рульную накладку. Ні адзін з кампанэнтаў ня мае палімэрных аналяґаў.

Падрульны ґранатамёт AG-40 можа быць далучаны як цаўё пасьля здыманьня стандартнага. Лязэры/ліхтарыкі таксама могуць мацавацца да рулі двума спосабамі. Вінтоўка ёсьць адною зь нешматлікіх аўтаматаў тыпу АК што мае опцыю стральбы сэрыяю з 3 стрэлаў. Маркаваньні перамыкача йдуць такім чынам зьверху да нізу: ∞, 1, 3. Ужываюцца толькі рабрыстыя сталёвыя набойнікі.

Баявыя дайвэры ўжываюць вэрсію з прамым цаўём, бо пярэдні захоп лічыцца грувасткім для амфібійных апэрацыяў.

## Варыянты
### Карабіны
Існуе рэдка бачаная вэрсія з кароткаю руляю пад назваю **PM md. 94** (*Пісталет-кулямёт узору 1994 року*), дзе мушка разьмешчаная на ґазавай трубцы, якая была скарочаная. Гэтая вэрсія ўжывае стандартнае лямінатнае драўлянае цаўё.

### Цывільныя вэрсіі
Шэраг цывільных вэрсіяў аўтамата пад набой 5,45×39 мм улучае: Romak 992, Romak 2, Intrac Mk II, CUR-2, WUM-2, SAR 2 і WASR 2. WASR 2, у адрозьненьне ад папярэдніх вэрсіяў, ня мае западзінаў на рульнай скрынцы.

### Ручны кулямёт
**PA md. 93** ёсьць ручным кулямётам, зробленым на ґрунце PA md. 86. Ён мае доўгі ўзмоцнены прымач, дзяржальню для пераноскі ды сошку. Раньняя вэрсія мела аднолькавую з 7.62 mm md. 64 ґрупу кіраваньня агнём — "*Засьцерагальнік – Аўтаматычны агонь – Адзінкавы агонь*". Сучасная вэрсія ўжывае ґрупу тыпу "*Засьцерагальнік – Аўтаматычны агонь – Адзінкавы агонь – Сэрыя з 3 стрэлаў*".

## Краіны-эксплюатанты
*
*
*

## Крыніцы

* *[http://www.avtomats-in-action.com/pro19.html Tantal's Avtomats in Action]*.
* *[http://www.mapn.ro/fotodb/ MApN (Ministry of National Defence) Photo Gallery]*
* *[https://web.archive.org/web/20071217041453/http://www.arms.home.ro/arms/cugir1/pag/1.html SC Fabrica de Arme Cugir SA - Arms Factory - md. 86 Assault Rifle]*
* *[https://web.archive.org/web/20080210132154/http://www.arms.home.ro/arms/cugir1/pag/2.html SC Fabrica de Arme Cugir SA - Arms Factory - md. 86 Carbine]*

## Вонкавыя спасылкі
* 

Катэгорыя:Аўтаматы